A.P.P.L.A.U.S.

A.P.P.L.A.U.S. er navnet på musikkteatergruppa til kulturskolen i Moss, Rygge og Våler. Gruppa har årlig fremføringer på Parkteatret i Moss. 
Amatørene på scenen støttes av et profesjonelt band og andre profesjonelle aktører med fagkompetanse innen blant annet lys, lyd, regi, koreografi, sangpedagogikk. En gruppe frivillige, hovedsakelig foreldre, medvirker som støtteapparat.


== Navnet ==
Gruppas navn A.P.P.L.A.U.S. er et akronym dannet av forbokstavene i ordene «Arbeidsomme, Positive, Produktive, Livlige og Aktive Ungdoms-Skuespillere».


== Historikk ==

I løpet av de første 20 årene har nesten 400 ungdommer deltatt i gruppa, som har opptrådt for mer enn 33 000 publikummere. Flere av forestillingene rett før og etter 2020 har høstet terningkast 6 og 5 i Moss avis og har blitt store publikumssuksesser. I april 2011 spilte gruppa sju forestillinger av Hair på Parkteatret for et publikum på til sammen 3400 tilskuere.


=== Regissører ===
I sesongen 2011/2012 var Linn Olsen gruppas regissør. Hun hadde også hatt regi på Blodsbrødre i 2008 og Guys and dolls i 2009. I mars 2012 resulterte samarbeidet i 8 forestillinger av Spelemann på taket. I august 2012 overtok skuespilleren Per Emil Grimstad regiansvaret; han hadde selv vært medlem av APPLAUS i oppveksten. Våren 2013 hadde APPLAUS norgespremiere på musikalen Legally Blonde. I sesongen 2018-2019 overtok Robin Eriksen regissørstolen, før Grimstad var tilbake året etter. Våren 2022 hadde de igjen norgespremiere, denne gangen på musikalen Catch Me If You Can.


=== Tidligere medlemmer ===
I 2010 satte APPLAUS opp en Highlights-forestilling. Flere titalls tidligere elever stilte opp som gjesteartister under forestillingene.
Mange tidligere medlemmer i APPLAUS har blitt profesjonelle scenekunstnere.

Sofie Bjerketvdt har etter APPLAUS hatt hovedrollen som Sandy i Grease i Oslo Spectrum, og roller i flere andre musikaler, blant annet Mamma Mia. Hun hadde også hovedrollen som Dorothy Gale i Trollmannen fra Oz på Chateu Neuf.Kai Thomas Larsen var med i TVNorge-satsningen Grease.Helga Guren gikk rett fra APPLAUS til Teaterhøgskolen i Oslo, og har siden spilt i oppsetnnger ved blant andre Det Norske Teateret, Riksteateret, Hålogaland Teater og Dramaten. I 2019 vant hun Heddaprisen for beste kvinnelige skusepiller for hovedrollen i La Merda ved Østfold Internasjonale Teater.Per Emil Grimstad gikk Teaterhøgskolen i Nord-Trøndelag, og har jobbet på Teateret Vårt i Molde i flere år. I 2012 var han tilbake i Moss som regissør for APPLAUS.Christian Ruud Kallum gikk på Teaterhøgskolen i Oslo fra 2011 til 2014, og har siden medvirket i flere oppsetninger ved Trøndelag Teater og Det Norske Teatret.Emil Gukild har vært programleder for ulike TV-programmer i NRK.De tre tidligere elevene Frederic Molund, Mats Gukild og Julia Sørensen utarbeidet og spilte somrene 2018, 2019 og 2020 treakters-forestillingen Ingen Vei Tilbake på Momentum og Verket Scene. Alle tre har gått Teaterhøgskolen i Nord-Trøndelag.I tillegg har mange andre tidligere elever tatt utdannelse på høyskolenivå innen sang, dans, teater, eller sceneteknikk. Elever fra APPLAUS Har deltatt i flere filmer og tv-serier, og spiller idag på scener over hele landet.


=== Oppsetninger ===
2001 – Yesterday, en Beatles historie
2002 – Hair
2003 – Fame
2004 – Grease
2005 – West Side Story
2006 – A Chorus Line
2007 – Rent
2008 – Blodsbrødre
2009 – Guys and Dolls
2010 – Highlights
2011 – Hair
2012 – Spelemann på taket
2013 – Legally Blonde
2014 – The Producers
2015 – My Fair Lady
2016 – Hairspray
2017 – Fame
2018 – The Addams Family
2019 – Shrek the Musical
2020 – West Side Story (Avlyst)
2021 – Stående Applaus (jubileumsforestilling i anledning gruppas 20-årsjubileum)
2022 – Catch Me If You Can
2023 – Grease


== Referanser ==


== Kilder ==
Moss kommune - Fakta om A.P.P.L.A.U.S
Fra Moss avis etter premieren på Hair
Moss avis slipper nyheten om at 2012 vil bety Spellemann på taket